procesaur/Wiki.mk huggingface dataset:
Дислексија

Дислексија е состојба каде што постојат тешкотии при читањето и разбирање на прочитаното. Децата кои страдаат од оваа болест, имаат тешкотии и при интерпретацијата на визуелните симболи.
Иако имаат нормален вид и слух, како и навики за пишување, тие имаат тешкотии при пишувањето на букви или зборови по саканиот редослед или некогаш ги мешаат некои букви, така на пример како "б" и "д" или "п" и "н". Често мешаат и блиски зборови, не обрнуваат внимание на интерпункцијата и читаат со монотон глас. Многу често ги пишуваат зборовите како што и ги изговараат. Децата кои страдаат од дислексија, не заостануваат во менталниот развој од своите врсници па дури и во некои случаи ги надминуваат. Но, ако дијагнозата не се постави на време и не се спроведе потребното лекување, детето ќе заостанува во училишните активности и ќе почне да пројавува отстапувања во однесувањето.
1 Вообичаени симптоми:
* Преместување на буквите;
* Тешкотии во читањето;
* Детето тешко може да ги запомни зборовите, дури и оние кои штотуку ги прочитало.
2 Што може да се преземе?
Дислексијата не треба да пречи во образованието на детето. Ако болеста се открие доволно рано и детето добива помош во училиштето од психолог и педагог, тоа ќе може да ги надмине тешкотиите. Со такво дете најдобро е да се обрнува внимание на неговите способности кои се неповрзани со писмените знаци. Поддржувајте го творечкиот и конструктивниот карактер на другите активности, за да не ја загуби детето самодовербата што подоцна може да предизвика и нарушување во неговото однесување. Децата кои страдаат од дислексија, имаат потреба од поддршка и совет. Исклучително важно е да не мешаат нивните тешкотии во читањето со заостанување во менталниот развој или со какви било оштетувања на слухот и видот.
Песочник (појаснување)

Песочник може да се однесува на:
* Песочник - уред за мерење на времето.
* Песочник (карпа) - врзана седиментна карпа (врзан седимент) составена главно од кластични зрна.
*''Песочник'' (роман) - роман на Данило Киш од 1972 година.
*''Песочник (филм)'' - српско-унгарски филм од 2007 година.
Лоренски јазик

:''Оваа статија е за романскиот јазик кој се зборува во Франција и Белгија. За германскиот дијалект видете лоренско-франконски јазик.''
Лоренскиот е романски јазик, дел од групата на западноромански јазици, дел од подгрупата на оилски јазици. Добар дел од јазичарите го сметаат јазикот за дијалект на оилските (францускиот). Јазикот се зборува во регионот Лорена во Франција, но и во мали делови во Белгија. Јазикот е класифициран како „регионален јазик на Франција“, а истиот статус го има во Валонија, Белгија, заедно со валонскиот, пикардскиот и шампањскиот.
1 Поврзано
* Валонски јазик
* Пикардски јазик
* Француски јазик
* Оилски јазици
Сончева плоча

Сончева плоча или сончева ќелија е електричен уред кој директно ја претвора енергијата на светлината во електрична енергија со помош на фотоелектричен ефект. Таа е форма на фотоелектрична ќелија која, кога е изложена на сончева светлина, може да генерира и одржува електрична струја без да е приклучена на надворешни извори на напон.
Во оваа група спаѓаат сончевите модули, познати како сончеви плочи и фотонапонските плочи кои користат и други извори на енергија освен Сонцето.
Фотоелектричниот ефект бил откриен во 1839 година од страна на францускиот физичар Анри Бекерел, но првата ќелија била изработена дури во 1883 година од страна на Чарлс Фриц. Ја изработил така што покрил полуспроводник од селен со многу тенок слој на злато за создавање на врска. Ефикасноста на уредот била само околу 1%. Во 1888 година рускиот физичар Александар Столетов ја направил првата фотоелектрична ќелија врз основа на надворешниот фотоелектричен ефект, кој бил откриен од страна на Хајнрих Херц во 1887 година. Алберт Ајнштајн во 1905 година го објаснил фотоелектричниот ефект за што ја добил Нобеловата награда за физика во 1921 година. Расел Ол во 1946 година ја патентирал модерната полуспроводничка сончева ќелија, која била откриена за време на работата на подобрување во развојот на транзисторот.
Call of Duty: Black Ops 2

''Call of Duty: Black Ops 2'' — пукачка игра од прво лице изработена од Treyarch и издадена од страна на Activision (Square Enix за Јапонија). Пуштена е во продажба на 13 ноември 2012 за PlayStation 3, Xbox 360, and Microsoft Windows и на 18 ноември 2012 во Северна Америка, 20 ноември 2012 во Европа и Австралија за Wii U. Square-Enix ја пушти во продажба на јапонскиот пазар на 22 ноември 2012 како титлувана верзија. Јапонската верзија е пуштена во продажба на 22 декември 2012.
''Black Ops 2'' е деветтата игра во серијалот на видео игри ''Call of Duty'' и е продолжение на ''Call of Duty: Black Ops''. Играта е пуштена во продажба во 16.000 маркети во цел свет на полноќ на 13 ноември 2012.''Black Ops 2'' е првата игра во серијалот ''Call of Duty'' која содржи воена технологија од иднината и првата која содржи приказна во која настаните се случуваат по избор на играчот. Исто така, содржи и 3D дисплеј опција.. По 24 часа од пуштањето во продажба, играта собрала повеќе од 500 милиони долари, победувајќи ја ''Modern Warfare 3'' и правејќи ја најголемата продажба на сите времиња за првите 24 часа . Во ноември се продадени околу 7.5 милиони копии од играта.
Таа е првата игра во серијата да содржи значајни знаци на нелинеарен гејмплеј, најзначајно повеќе краеви.
1 Надворешни сајтови
** на
Презбикузија

Презбикузија (од грчките зборови πρέσβυς ''presbys'' „стар“ + ἄκουσις ''akousis'' „слушање“) или старечка наглувост — физиолошка, прогресивна и иреверзибилна наглувост од перцептивен тип која симетрично ги зафаќа двете уши. Физиолошкото стареење на органот на слух почнува релативно многу рано, уште во четвртата деценија од животот. Меѓутоа не може да се зборува за чисто физиолошко стареење на органот за слух, затоа што во текот на животот нему му влијаат многубројни фактори кои предизвикуваат слабеење на слухот (бучава, заболување на кардиваскуларниот систем, исхрана, ототоксични средства, повреди итн...).
Промените кои предизвикуваат слабеење на слухот се јавуваат на сите делови од слушниот апарат – средното уво, внатрешното уво, слушниот нерв, мозочните јадра, мозочните центри). Ушното тапанче ја губи својата еластичност и сјај, слушните ковчиња стануваат анкилотични (неподвижни), на крвните садови се одигруваат дегенеративни промени како и на базиларната мембрана. Во случаите каде дегенеративните промени се силно изразени во мозочните центри, покрај релативниот добар тонски аудиограм постои и нагласено пореметување на препознавање на говорот. За да се разликува старечката наглувост, од другите перцептивни оштетувања на слухот, треба да постојат следниве елементи: старост на пациентот (преку 55 години), негативна анамнеза во врска со други можни оштетувања на слухот, негативен отоскопски наод и перцептивно симетрично оштетување на слухот.
Лекувањето на оваа болест не дава резултати зошто не е разјаснето ни прашањето за стареење на нервното ткиво. Основна тенденција во лечењето е да подобри циркулацијата во централниот нервен систем и да се намали развивањето на атеросклеротичните промени. Во таа цел на болните им се даваат вазодилататорни средства кои предизвикуваат дилатација на церебеларните крвни садови.
Од витамините се ординираат витамин А, витамините од Б групата и Е витаминот. Може да се проба со рехабилитација на слухот со слушни апаратчиња, ама кај запуштените случаи се исклучува успехот, затоа што не е оштетена само перцепцијата туку и анализата и синтезата во кората на големиот мозок.
1 Користена литература
* Издавачка куќа: Mладинска куќа-Скопје
:За издавачот: Златко Макаровски
:Уредник: Лавинија Шувака
Горен Шпревалд-Лужица

Горен Шпревалд-Лужица (|Oberspreewald-Lausitz) — округ во јужниот дел на Бранденбург, Германија. Соседни окрузи се (од север надесно) Даме-Шпревалд, Шпре-Ниса, окрузите Бауцен и Мајсен во Саксонија и округот Елба-Елстер.
1 Географија
Реката Шпре тече низ округот; долж нејзините брегови се наоѓа Шпревалд, пошумена област и станиште на неколку ретки животни. Округот е дел од историската област Лужица.
2 Историја
Округот бил создаден во 1993 со спојување на претходните окрузи Калау и Зенфтенберг и мал дел од округот Бад Либенверда.
3 Грб
Грбот прикажува црвен бик како симбол на областа Долна Лужица, претставувајќи го поранешниот округ Калау. Градските ѕидини во долниот дел е стар симбол на областа Горна Лужица и исто така го претставува поранешниот округ Зенфтенберг. Штитот со лав е симбол на грофовијата Мајсен, претставувајќи ги општините на поранешниот округ Бад Либенверда кои биле приклучени кон округот.
4 Градови и општини
Слободни градови, Општинска заедница,
<sup>1</sup>седиште на општинската заедница;<sup>2</sup>град
Степски удав

Степски удав или песочница — вид на змија од семејството удави (''Boidae''). Ова е типски вид на родот вистински песочни удави (''Eryx'').
1 Географска распространетост
Живее во Источна и Југоисточна Европа, на Кавказ, на Блискиот Исток и во Африка. Ова е единствениот вид од семејството удави (''Boidae'') што живее во Македонија.
2 Опис
Змијата расте во должина до 80 см. Боите во голема мера се разликуваат. Во задниот дел се сивкасти, свелокафеави, кафеави или црвеникави, со потемни дамки или црти во неправилен мрежест распоред. Обично има темна линија од очите до аголот на устата. Од долната страна е белузлава или жолтеникава. Телото ѝ е набиено и има кратка, тапа опашка. Стомачниот појас дел е многу тесен, помалку од од ширината на телото. Челниот дел е голем и широк со аглест хоризонтален раб. Очите се одвоени од уснените лушпи со два реда на ситни лушпи. Горните уснени крлушки се 10-14 на број. Задните лушпи се распоредени во 40-50 реда, мазни во предниот дел на змијата, но малку засртени во задниот. Има 165-200 стомачни и 15-34 подопашни лушпи.
3 Поврзано
* Удави
* Змии во Македонија
Фетален алкохолен синдром

Феталниот алкохолен синдром (ФАС) е состојба предизвикана од консумирање на алкохол за време на бременоста. Проблемите кои се предизвикани од овој синдром вклучуваат физички деформитети, ментална ретардација, потешкотии во учењето, проблеми со видот и потешкотии во однесувањето на детето. Овие состојби варираат од дете до дете, но дефектите кои се резултат на феталниот алкохолен синдром се неповратни.Не постои количина на алкохол која безбедно може да се консумира за време на бременост. Ако се пие алкохол за време на бременост, шансите за бебето да страда од оваа состојба се големи.
1 Симптоми
Феталниот алкохолен синдром не претставува единечен дефект, туку тој е збир на повеќе вродени аномалии кои настануваат поради пренаталната експозиција на алкохол. Тој спаѓа во група на честите предизвикувачи на ментална ретардација кај децата. Степенот на ментална ретардација варира, со тоа што кај некои деца е поизразена.
Знаци на Фетален алкохолен синдром се:
* специфична конфигурација на лицето ( мали очи, тенка горна усна, краток, нагоре свиткан нос, и губење на длабнатината која се наоѓа меѓу носот и горната усна )
* деформитети на зглобовите, екстремитетите и прстите
* забавен физички развој
*проблеми со видот и слухот
*мал обем на главата и микроцефалија
* ослабена координација
*ментална ретардација и задоцнет развој
* нарушувања во учењето
* абнормално однесување (брзо губење на внимание, хиперактивност, импулсивност, нервоза и вознемиреност)
* срцеви мани
2 Причини
Кога бремената жена консумира алкохол, тој влегува во нејзиниот крвоток и преку плацентата навлегува во фетусот. Бидејќи фетусот го метаболизира алкохолот многу побавно од возрасната единка, нивоата на алкохол во него се многу повисоки отколку во крвотокот на мајката. Алкохолот ја спречува нормалната распределба на кислород и хранливи материи во ткивата и органите на бебето, вклучувајќи го неговиот мозок, каде последиците се најсериозни.
Мора да се напомене дека, во првиот триместар на бременоста (органогенезата), плодот е најосетлив, а бидејќи многу од жените кои забремениле, на почетокот не се свесни за нивната благосостојба, и тие продолжуваат да консумираат алкохол.
3 Превенција
Единствената превенција на оваа состојба е апстиненција од алкохолните пијалаци за време на целата бременост, особено во првите три месеци од бременоста.
Либенау

Либенау (|Lübbenau, |Lubnjow) — град во округот Горен Шпревалд-Лужица, во Бранденбург, Германија. Се наоѓа во шумското подрачје Шпревалд, околу 82 километри југоисточно од Берлин.
1 Историја
Либенау бил првпат споменат во документ во 1315, но се верува дека е многу постара населба поради ископувањата под замокот кои покажуваат населба од 8 или 9 век.
Од 1364 до 1635, Либенау бил дел од Кралството Бохемија и потоа до 1815 Либенау бил дел од изборното кнежевство Саксонија. Од 1815 до 1918, Либенау припаѓал на Кралството Прусија.
2 Знаменитости
Либенау нуди мноштво знаменитости. Почнувајќи од стариот дел од градот, посетителите можат да се возат со традиционални бродови или да го посетат замокот со убаво уреден парк. Постојат велосипедски патеки до соседните села, а бродските линии се омилени меѓу туристите. Историјата на градските ѕидини потекнува од средниот век, а музејот веднаш до бедемот ја прикажува целокупната историја на градот.
Оскоумбриски јазици

Оскоумбриските јазици, познати и како сабелски јазици, сочинуваат подгрупа на италските јазици од семејството на индоевропските јазици. Јазиците се зборувале на териториите на денешна јужна и централна Италија. Овие јазици биле потиснати од латинскиот јазик, во времето кога Римското Царство била во голем подем. Овие јазици денес се познати преку натписите кои преживеале, особено тие на осканскиот и умбрискиот јазик.
1 Јазици
Денес во оваа група се класифицираан следниве јазици:
*умбриски јазик, волски јазик, сабински јазик, јужнопиценски јазик, марсиски јазик, пелигниски јазик, хернички јазик, маручински јазик, оскански јазик
Еквискиот и вестинскиот може исто така биле дел од оваа група.
Скоро сите јазици се слабо документирани, и оваа група не е поддржана со силни јазични докази. Се претпоставува дека сочинувале дијалектен континуум, каде умбрискиот бил најсеверен, а осканскиот најјужен.
2 Поврзано
* Индоевропски јазици
* Романски јазици
Шпревалд

Шпревалд или „Шума околу Шпре“ (|Spreewald, |Błota) се наоѓа околу 100 километри југоисточно од Берлин. Бил одреден како биосферен резерват од УНЕСКО во 1991. Познат е по неговиот традиционален систем за наводнување, кој се состои од над 200 мали канали (наречени ''Fließe''; со вкупна должина од 1.300 километри) во рамки на областа од 484 км². Пределот бил обликуван во текот на леденото доба. Шумите од евла во мочуриштата и боровите во сувите делови се карактеристички за областа. Можат да се сретнат и пасишта и полиња.
1 Опис
Околу 50.000 луѓе живеат во биосферниот резерват (1998). Многу од нив се наследници на првите доселеници во областа Шпревалд, словенските племиња на Лужичките Срби/Вендите. Тие успеале да го зачуваат нивниот јазик, обичаи и облека.
Луѓето главно зависат од туризмот. Многу туристи уживаат во откривањето на Шпревалд со чунови. Земјоделството, шумарството и рибарството се другите значајни извори на приходи. Главен град во областа е Либенау.
Шпревалд е употребен во имињата на следниве окрузи во Германија:
* Даме-Шпревалд
* Горен Шпревалд-Лужица
2 Природа
Околу 18.000 врсти на флора и фауна постојат во резерватот. Во 1991, Шпревалд бил прогласен за биосферен резерват од страна на УНЕСКО.
3 Галерија
Валонски јазик

Валонскиот (''Walon'') е романски јазик, од подгрупата на оилски јазици. Јазикот бил доминантен јазик во Валонија, Белгија, но се зборувал и во некои места во северна Франција и во делови од Висконсин, САД. Најпознат сроден јазик на валонскиот е францускиот.
Валонскиот јазик има богата книжевност и бил распространет во Валонија и регионот, но од 1756 година употребата на јазикот значително се намалила. Ова е како директна последица на француското анектирање на Валонија. Со потпаѓањето на Валонија под француска управа, доминантен јазик станал францускиот. По Втората светска војна, училиштата држеле настава на француски јазик, и се деградирала употребата на валонскиот јазик. Во 1952 година започнало да се воведуваат казни за употребата на јазикот во училиштата. Така, јазикот сè помалку се користел од луѓето во Валонија и тоа довело валонскиот јазик да стане скоро мртов јазик. Денес ретко се зборува на валонски, особено од страна на младите. Во 1996 година се проценило дека јазикот може да го зборуваат од 1 до 1,3 милиони луѓе.
Поголем број невладини организации, особено театрите, работаат на зачувување на јазикот. На владино ниво, валонскиот е официјално признат како „регионален староседелски јазик“. Во 1990-те се основал единствен правопис.
1 Класификација
Валонскиот е романски јазик, дел од групата на западноромански јазици, од подгрупата на оилски јазици. Францускиот јазик е исто така дел од оилските јазици. Поради тоа, некои јазичари го сметале валонскиот јазик како дијалект на францускиот (францускиот е далеку поголем јазик). Како и францускиот, така и валонскиот потекнува од латинскиот. Денес валонскиот се смета за скоро мртов јазик, бидејќи бил заменет (насилно и ненасилно) од францускиот. Јазикот е признат како „регионален староседелски јазик“ во Валонија, Белгија.
2 Азбука
Валонскиот јазик ја користи стандардната латиница, но има и букви со надредни знаци. Буквите со надредни знаци не се сметаат за дел од азбуката.
Големи букви
A, B, C, D, E, F, G, H, I, J, K, L, M, N, O, P, Q, R, S, T, U, V, W, X, Y, Z
Мали букви
a, b, c, d, e, f, g, h, i, j, k, l, m, n, o, p, q, r, s, t, u, v, w, x, y, z
3 Дијалекти
Валонскиот јазик е поделен на четири главни дијалектни групи:* централновалонски - дијалектот се зборува во Намир, Динан и Вавр;
* источновалонски - овој е најконзервативен дијалект, и се зборува во Лиеж, Вервје, Малмеди, Иуи и Варем;
* западновалонски - овој дијалект е најблизок до францускиот јазик, но и со пикардскиот. Овој дијалект се зборува во Шарлероа, Нивел и Филипвил; и
* јужновалонски - овој дијалект е близок со лоренскиот јазик, но и со шампањскиот. Овој дијалект се зборува во регионот Арден.
4 Примери
валонски, француски, холандски, македонски, МФА
Walon, Wallon, Waals, валонски
Diè wåde, Adieu, Vaarwel, збогум
Bondjoû, Bonjour, Goedendag, добар ден
A, Salut, Hoi, здраво
A rvey, Au revoir, Tot ziens, довидување
Cmint dit-st on, Comment dit-on, Hoe zegt men, Како се вели
Cmint daloz?, Comment allez-vous?, Hoe gaat het?, Како сте?
Dji n' sais nén, Je ne sais pas, Ik weet het niet, Не знам.
5 Поврзано
* Валонија
* Валонци
* Француски јазик
Џексон Родригес

Џексон Хесус Родригес Ортис (|Jackson Jesús Rodríguez Ortíz; р. ) — венецуелски професионален друмски велосипедист, кој вози за аматерската екипа ЈХС Групо-Супер Ахоро.
1 Достигнувања
;2005
: 4. Краен пласман Вуелта а Венецуела
: 8. Краен пласман Вуелта а Куба
::1. Пласман за млад возач
: 10. Краен пласман Вуелта ал Тачира
::1. Етапа 5
;2006
: 1. Етапа 7 Класико Сиклистико Банфоанд
: 4. Средноамерикански и карипски игри - друмска трка
: 5. Краен пласман Вуелта а Куба
::1. Пласман за млад возач
::1. Етапа 2
: 7. Краен пласман Вуелта ал Тачира
::1. Пласман за млад возач
::1. Етапа 11
: 9. Краен пласман Вуелта а Венецуела
::1. Планински пласман
::1. Етапа 5
;2007
: 3. Краен пласман Вуелта ал Тачира
::1. Бодовен пласман
::1. Пласман за млад возач
::1. Етапа 2 (ТТТ)
: 8. Панамериканско друмско првенство
;2008
: 1. Етапа 5а Вуелта а ла Индепенденсија Насионал
: 1. Етапа 3 Вуелта а Брамон
: 3. Краен пласман Волта ао Алентежо
::1. Етапа 1
: 4. Тур ди Финистер
: 7. Краен пласман Тур де Лангкави
: 8. Краен пласман Вуелта а Венецуела
::1. Етапа 2
: 10. Краен пласман Трка околу езерото Ќингхај
: 10. Краен пласман Класико Сиклистико Банфоанд
;2009
: 1. Краен пласман Вуелта Мексико
::1. Етапа 2
: 3. Краен пласман Тур де Лангкави
: 3. ГП Индустрија & Артиџанато ди Ларчано
: 10. Краен пласман Тур де Сан Луис
: 10. Краен пласман Џиро дел Трентино
;2010
: 5. ГП Индустрија & Артиџанато ди Ларчано
: 6. Краен пласман Тур де Сан Луис
::1. Етапа 5
: 6. Џиро дел’Апенино
: 8. Краен пласман Сетимана Интернационале ди Копи е Бартали
;2011
: 1. Етапа 1b (ТТТ) Сетимана интернационале ди Копи е Бартали
: 4. Џиро дел’Апенино
: 10. ГП Индустрија & Артиџанато ди Ларчано
;2012
: 1. Етапа 5 Вуелта а Венецуела
: 5. Краен пласман Тур де Лангкави
;2013
: 6. Краен пласман Вуелта а Венецуела
::1. Етапа 6
::1. Етапа 9
: 9. ГП Индустрија & Артиџанато ди Ларчано
;2014
: 8. Средноамерикански и карипски игри - друмска трка
;2016
: 1. Етапа 10 Вуелта ал Тачира
;2017
: 9. Краен пласман Вуелта ал Тачира
::1. Етапа 2
;2019
: 1. Етапа 3 Вуелта Чиклиста а Миранда
1.1 Распоред на резултатите на големите трки
Голема трка, 2009, 2010, 2011, 2012, 2013, 2014
Џиро, 26, 51, СО, 49, 50, 86
Тур
Вуелта
СО = се откажал; — = не учествувал
Арбанашка Планина

Арбанашка Планина е планина во Јужна Србија. Највисокиот врв на планината е Вијогор кој се наоѓа на 1,128 метри надморска височина.
1 Географија
Планината се наоѓа во близина на градот Прокупље. Планината се наоѓа јужно од истоименото село, источно од Пролом Бања и северно од Радан Планина.
Црвовидна змија

Црвоцидна змија — вид на змија од родот на слепите змии (''Typhlops''). Живее на Балканскиот Полуостров, Егејските Острови и Кипар, сè до Авганистан.
Оваа змија е единствениот вид на слепа змија што живее во Македонија, и воопшто во Европа.
1 Поврзано
* Црвовидни змии
* Слепок
* Змијогуштер
Црква „Св. Царско Семејство Романови“ - Стар Дојран

Свето Царско Семејство Романови претставува православна манастирска црква во манастирскиот комплекс Партениј Зографски во Стар Дојран. Таа претставува една од трите цркви во манастирот.
1 Поврзано
*Манастирски комплекс Партениј Зографски;
*Црква „Св. Марија Магдалена“ - главната манастирска црква;
*Црква „Св. Максим Исповедник и Св. Григориј Палама“ - манастриска црква во затворениот дел;
*Стар Дојран;
Слепи змии

Слепите змии се семејство на слепи змии. Живеат претежно во тропските подрачја во светот, во Австралија и разни острови. Челната лушпа е висната над устата и и има лопатчест облик погоден за риење во земја. Живеат исклучиво под земја и имаат нефункционални закржлавени очи. Распознаваат само светлина, и тоа преку црните дамки на главата. Забите се сместени на горната вилица, а опашката завршува со зашилена лушпа. Највеќето видови се јајценосни. Фамилијата опфаќа 6 рода со 203 вида.
Во Македонија (и воопшто во Европа) е присутен само еден вид: црвовидната змија (''Typhlops vermicularis'').
1 Географска распространетост
Овие змии живеат главно во тропските и суптропските подрачја ширум светот, особено во Африка, Мадагаскар, Азија, тихоокеанските острови, тропска Америка и, како исклучок, во југоисточна Европа.
2 Родови
Род, Автор на таксонот, Видови, Македонски назив, Распространетост''Acutotyphlops'', Wallach, 1995, 5, остри слепи змии, источна Папуа Нова Гвинеја и Соломонските Острови
''Cyclotyphlops'', Bosch & Ineich, 1994, 1, округли слепи змии, Индонезија: во покраината Селатан и југот на Сулавеси
''Ramphotyphlops'', Fitzinger, 1843, 49, долгоопашести слепи змии, Мјанмар, Тајланд, Малезија, Хонгконг, Кина, Малите Сундски Острови, Молучките Острови, Индонезија, Филипините, Палау, Австралија, Нова Гвинеја, Бизмарковиот Архипелаг, Соломонските Острови, Верните Острови, на Фиџи и можеби во Нова Каледонија
''Rhinotyphlops'', Fitzinger, 1843, 28, рилчести слепи змии, Индија, Блискиот Исток и Африка (јужно од Сахара)
''Typhlops''<sup>T</sup>, Oppel, 1811, 120, слепи змии, во југоисточна Европа (вкл. Македонија), Блискиот Исток, тропска и суптропска Азија, најголемиот дел од Африка, Мадагаскар и извесни острови во Индискиот Океан, на Филипините, Молучките Острови, Нова Гвинеја, Средна и Јужна Америка и во Западните Инди
''Xenotyphlops'', Wallach & Ineich, 1996, 1, чудни слепи змии, Мадагаскар
<sup>T</sup>типски род
3 Поврзано
* Слепи змии (инфраред)
* Слепоци
* Змијогуштери
Пикардски јазик

Пикардскиот (picard) е романски јазик, дел од групата на западноромански јазици од подгрупата на оилски јазици. Јазикот е сроден со францускиот, кој е исто така дел од групата на оилски јазици. Јазикот се зборува во северниот дел на Франција (Север-Па де Кале и Пикарди), и во Белгија во регионот Валонија.
1 Статус
Пикардскиот е официјално признат како „регионален јазик“ во Валонија, Белгија, заедно со валонскиот, лоренскиот и шампањскиот. Овој пример не бил проследен од Франција и јазикот не е признат како регионален во Франција (таква е политиката на Франција кога се однесува за малцинските јазици). Сепак може да се пронајдат извештаи во Франција каде се дава посебен статус на пикардскиот, различен од францускиот.
2 Зборовен фонд
Поголемиот дел од зборовите во пикардскиот јазик потекнуваат од латинскиот.
македонски пикардски
англиски, ''Inglé''
здраво!, ''Bojour !'' или ''Bojour mes gins !'' (формално) или ''Salut ti z’aute !'' (неформално)
добра вечер, ''Bonsoèr !''
добра ноќ!, ''La boinne nuit !''
пријатно!, ''À l’arvoïure !'' or ''À t’ervir !''
Имаје убав ден!, ''Eune boinne jornée !''
молам, ''Sins vos komander'' (формално) или ''Sins t' komander'' (неформално)
благодарам, ''Merchi''
се извинувам, ''Pardon'' или ''Échtchusez-mi''
Како се викате?, ''Kmint qu’os vos aplez ?''
Колку?, ''Combin qu’ ha coute ?''
не разбирам, ''Éj n' comprinds poin.''
Да, јас разбирам., ''Oui, j' comprinds.''
помош!, ''À la rescousse !''
Можете да ми помогнете?, ''Povez-vos m’aider sins vos komander ?''
Каде се тоалетите?, ''Dousqu'il est ech tchioér ?''
Зборувате англиски?, ''Parlez-vos inglé ?''
Не зборувам пикардски., ''Éj n’ pérle poin picard.''
2.1 Броеви
* 1: ''un'' (m) / ''eune'' (f)
* 2: ''deus''* 3: ''troés''* 4: ''quate''* 5: ''chonc''* 6: ''sis''* 7: ''sèt''* 8: ''uit''* 9: ''neu''* 10: ''dis''* 11: ''onze''* 12: ''dousse''* 13: ''trèsse''* 14: ''quatore''* 15: ''tchinse''* 16: ''sèse''* 17: ''dis-sèt''* 18: ''dis-uit''* 19: ''dis-neu''* 20: ''vint''
3 Употреба
Пикардскиот не се учи во француските училишта и се зборува само во секојдневниот, приватен живот. Јазикот бил предмет на проучувања во универзитетите во Лил и Амјен. Поради слободното движење на народот, различните пикардски дијалекти стануваат се послични и меѓусебно поразбирливи. Во секојдневниот говор, кај јазикот се појавува тенденција да ги губи своите специфичности и да се претопува во францускиот.
4 Пишан пикардски
Денес пикардскиот е претежно устен јазик. Сепак, ова не било секогаш така. Пикардскиот јазик имал писмена форма и во средновековито се произвела солидна литература на пикардски јазик. Сепак јазикот не се воздигнал како меѓурегионален јазик, што на францускиот му успеало, и останал регионален.
5 Поврзано
*Француски јазик
*Валонски јазик
*Оилски јазици
Калау

Калау (|Calau, |Kalawa) — мал град во округот Горен Шпревалд-Лужица, во јужен Бранденбург, Германија. Се наоѓа 14 километри јужно од Либенау и 27 километри западно од Котбус.
1 Географија
Градот Калау се наоѓа во средишниот дел на Долна Лужица, околу 27 километри западно од Котбус на источниот крај од природниот парк Долнолужички гребен, како и на јужниот крај од познатиот Шпревалд.
Во областа околу Калау се наоѓаат многу поранешни јагленокопи, кои сега се заштитени области за животните и растенијата. Многу места се препуштени на природата по нивното облагородување.
2 Население
Денес, постојат само малкумина луѓе со лужички корени кои живеат во Калау, иако Лужичките Срби биле прилично големо малцинство во 1843 со околу 30,8% од целокупното население. Низ годините нивниот број се намалил значително, па во 1900 имало само 3,5% Лужички Срби.
3 Меѓународни односи
* Фирзен, Германија
* Валдивија, Чиле
4 Знаменитости
* Споменик на аголот на улиците Карл Маркс и Парк, во 1928 првично бил посветен на првиот царски претседател Фридрих Еберт, уништен од нацистите во 1933, потоа посветен на жртвите од националсоцијализмот во 1948, за во 1989 да биде посветен на жртвите од фашизмот и сталинизмот.
* Споменик за глумецот Јоаким Готшалк. Кога неговата еврејска жена Мета и неговиот син Михаел требало да бидат депортирани, целото семејство решиле да изврши самоубиство на 6 ноември 1941.
5 Луѓе
* Дитрих фон Боксдорф (1410-1466), бискуп на Наумбург
* Роберт фон Патов (1804-1890), пруски политичар
* Јоаким Готшалк (1904–1941), глумец
* Жан Пјер Вите (р. 1923), шумски научник
* Карлос Анвантер (1801-1889), водач на првиот контигент на германски колонисти и основач на германско училиште во Валдивија (Чиле)
Шварцхајде

Шварцхајде (|Schwarzheide) е град во округот Горен Шпревалд-Лужица, во јужен Бранденбург, Германија. Се наоѓа на реката Шварце Елстер, 11 километри југозападно од Зенфтенберг, 110 километри јужно од Берлин и 40 километри северно од Дрезден. Малата река Песниц тече низ источниот дел од Шварцхајде.
Пештерица (село)

Пештерица — историско село во јужниот дел на Македонија, на територијата на денешна Општина Прилеп. Се наоѓа на атарот на селото Ореовец.
1 Географија
Селото било сместено на Ореовечка Река (Пештерица) на неколку километри североисточно од Прилеп, денес под водите на вештачкото Прилепско Езеро.
2 Историја
Крај Пештерица е откриена ранонеолитска населба. На брегот на денешната брана е откриена римска вила од III - IV век во која се пронајдени монети од Константин I Велики до Теодосиј I Велики.
Селото се споменува во турските пописни дефтери од 1467/68 година, како дел од Прилепскиот Вилает (Vilayet-I Prilepe) под името ''П-ш-т-р-и-ч-а'' и имало 12 семејства, 1 неженет и 1 вдовица, сите христијани.
Селото е споменато и во Трескавечкиот поменик од XVII - XVIII век. Според академик Иван Дуриданов етимологијата на името е дериват од пештерата, која е од праславјанското.
Во XIX век Пештерица е мало македонско село во Прилепската каза на Отоманското Царство. Во „Етнографија на вилаетите Адријанопол, Монастир и Салоника“ се вели дека во 1873 г. Пештерица (Peschtéritza) било село со 18 домаќинства и 88 жители Македонци.
Според статистиката на Васил Кънчов ("Македонија. Етнографија и статистика") од 1900 година Пештерица има 90 жители, сите Македонци христијани.
На Етнографската карта на Битолскиот Вилает од 1901 г. Пештерица се води како чисто македонско село во Прилепската каза на Битолскиот санџак со 13 куќи.
Во почетокот на XX век населението на селото било под врховенството на Бугарската егзархија. Според податоците на секретарот на егзархијата Димитар Мишев ("La Macédoine et sa Population Chrétienne") во 1905 година во ''Пещерица'' (Pechteritza) имало 80 Македонци.
Селото е потопено во изградбата на Прилепското Езеро.
3 Личности
* Коле Пештелевец — деец на Македонската револуционерна организација во Прилепско
* Најден Пештелевец — војвода на ВМОРО во Прилепско
Гросрешен

Гросрешен (|Großräschen, |Rań) — град во округот Горен Шпревалд-Лужица, во Бранденбург, Германија.
1 Историја
Гросрешен и Клајнрешен се спомнати за првпат во официјален документ во 1370. Обликот на населбата и името наметнуваат дека Клајнрешен е постара населба од Гросрешен. Селата се развивале бавно; вендското население скоро целосно зависело од земјоделството. Од средината на 19 век започнала да се развива тешката индустрија и селата нагло се развиле. Во 1965 им бил доделен статус на град, откако во 1925 биле припоени како една општина. Во 1980 следело уништувањето на Бикген, чии жители (вкупно 4.000) морале да ги напуштат своите домови и да се преселат во станбени блокови. По падот на Берлинскиот ѕид, падот на индустриите предизвикал огромна невработеност.
2 Партнерски градови
* Тшебјатов (Трептов), Полска, од 2006
Црква Свети Мина (Софија)

Црквата Свети Мина е православна црква која се наоѓа во Софија, Бугарија. Црквата е посветена на Свети Мина Катуански.
1 Историја
Црквата била изградена за време на османлиското владеење во 1872 година и првично била посветена на Света Троица бидејќи според преданието до крајот на 14 век на ова место имало манастир со истото име кој бил разрушен од страна на Османлиите. Во Втората светска војна, храмот бил посветен на Свети Терапонтиј Софиски (до 1957 година), бидејќи постои предание дека на ова место бил погубен самиот светец. Во 1957 година црквата била посветена на Свети Мина чиј празник се чествува на 11 ноември.
Црквата ги задоволувала верските потреби на некогашното село Слатина. Северно од храмот се наоѓале селските гробишта, каде што биле погребани англиските пилоти кои загинале во 1943 година и 1944 година при бомбардирањето на Софија.
Во 1955 година храмот бил прогласен за споменик на културата, автентичен и единствен од 19 век на територијата на Софија, а во 1989 година и како архитектонско - уметнички споменик на културата.
Црквата е еднокорабна, заоблена со цилиндрична апсида без трем.
Зенфтенбершко Езеро

Зенфтенбершкото Езеро (|Senftenberger See) е езеро во округот Горен Шпревалд-Лужица, во сојузната покраина Бранденбург, Германија. Езерото се наоѓа на 99 метри надморска височина и има вкупна површина од 13 км². Сместено е во околината на градот Зенфтенберг.
Дани Освалдо

Пабло Даниел Освалдо (роден на 12 јануари 1986) — аргентинско-италијански поранешен фудбалер, напаѓач.
1 Клупска кариера
1.1 Рана кариера
Освалдо го направил своето професионално фудбалско деби во аргентинската 2 дивизија за Уракан во 2005 година. По помалку од една година тој бил ангажиран од страна на италијанската екипа Аталанта, каде што одиграл само три натпревари и постигнал еден единствен погодок во сезоната 2005-06 во Серија Б. Во 2006 Аталанта се согласила на ко-сопственост договор да го испрати играчот во Лече, друг Серија Б тим, каде Освалдо имал можност да игра редовно, постигнувајќи осум гола во 31 настапи со ''Џалоросите''. По една таква прилично импресивна сезона, Аталанта го вратила играчот и го продала на Фјорентина за 4.600.000 €. Тој го одиграл својот прв натпревар во Серија А на 29 септември 2007 година, постигнувајќи два гола во победата како гост со 3-0 над Ливорно.
Тој ја напуштил Фиорентина на 20 јануари 2009 година и и се приклучил на Болоња на заем за 2.000.000 €. На крајот на сезоната Болоња го купила него за дополнителни 5 милиони € потпишувајчи го Освалдо на 4-годишен договор. На 23 август 2009 Освалдо го постигнал првиот гол за Болоња оваа сезона против неговиот поранешен клуб Фјорентина и му донел на својот тим израмнување.
1.2 Еспањол
На 10 јануари 2010, Освалдо се преселил во Шпанија потпишувајќи за Еспањол. За сезона и половина тој одиграл 44 првенствени натпревари и постигнал точно 20 гола.
1.3 Рома
По успешната втора сезона со Еспањол, каде Освалдо постигнал повеќе од еден гол на секој втор натпревар, тој бил продаден на Рома за сума до € 17.500.000 на 25 август 2011. На 22 септември 2011, тој го постигнал својот прв гол за Рома, во натпреварот што завршил 1-1 со Сиена.
Јастреб врапчар

Јастреб врапчар — мала граблива птица од семејството на јастребите (''Accipitridae'') со кратки, но широки крилја, и долга опашка. Двете прилагодувања помагаат за маневрирање низ дрвја. Женките можат да бидат и до 25% поголеми од мажјаците, со тежина двојно поголема од нивната. Кога женките се поголеми од мажјаците, познато е како обратен полов диморфизам. Птицата е присутна и во Македонија.
Возрасниот мажјак е долг 29–34 см, со распон на крилја од 59 до 64 см, и маса од 110 до 196 г. Има сиви горни делови (понекогаш посинуваат), со фини црвени долни делови кои од далечина можат да изгледаат портокалово; неговите ириси се портокалово-црвени.
Женката е многу поголема со 35–41 см во должина, распон на крилјата од 67–80 см, и маса од 185–342 г. Таа има темнокафени или сино-кафени горни делови, кафени долни делови, и светложолти, или портокалови ириси. Младите се кафени во горниот дел,и боја која наликува на ’рѓа во долниот дел;
1 Распространетост и живеалиште
Јастребот врапчар е распространет на должина од 23.600.000 км² и проценета популација од 1.5 милиони птици во 2009.
Овој јастреб е еден од најчестите грабливки во Европа, заедно со ветрушката и јастребот глувчар.
Овие врсти се чести во шумите и во места со раштркани дрвја. Јастребот врапчар претпочита лов во шумските рабови, но преселниците можат да бидат сретнати во секакво живеалиште. За разлика од неговиот поголем роднина,Јастребот кокошкар, може да биде забележан во градини и урбани области и може дури да се пари во градски паркови. Јастребот кокошар од постудени региони од северна Европа и Азија се сели на југ за време на зимата,некои до Северна Африка (а некои дури до екваторски Источна Африка) и Индија. Младите ја започнуваат својата преселба пред возрасните.
1.1 Исхрана
Јастребот врапчар е водечки грабливец на помали шумски птици, но и покрај тоа, само 10% од неговите напади се успешни. Лови со изненадно напаѓање, користејќи живи огради, овоштарници и други засолништа во близина на шумските предели; неговиот избор на живеалиште е одреден од овие потреби. Исто така користи градини, имајќи предност над пленот кој се наоѓа таму.
Машките единки редовно убиваат птици со тежина до 40g и некогаш до 120g; женките напаѓаат плен со тежина до 500g и поголем. Дневната тежина на храна конзумирана од возрасни птици дневни е проценета на 40–50g за мажјаци и 50-70g за женки. Врсти коишто се хранат на отворено, далеку од заштита, или се забележливи поради нивното поведение и боја, почесто се цел на Јастребот врапчар.
1.1.1 Размножување
Јастребот врапчар се пари во пространи шуми, со средна густина. Нивното гнездо често може да се пронајде во близина на стеблото, на некоја хоризонтална гранка, или на врвот на некоја грмушка. Градат ново гнездо секоја година. Користат гранчиња како главен материјал. Кога јајцата ќе се снесат, додаваат нови гранчиња или кора од дрва.
За време на сезоната на парење , мажјакот губи тежина, бидејќи се грижи за исхраната на партнерката сè додека не ги снесе јајцата.
Семан

Семан (|Semani) — река во западна Албанија. Формирана е на устието на реките Осум и Девол, неколку километри северозападно од Кучово. Тече западно низ Фиер-Шеган и Мбростар во близина на Фиер. Се влева во Јадранското Море во близина на Тропоја.
Во антиката, реката била позната како Апс.
Оваа река е втора по должина во Албанија, по реката Дрим. Водата на реката има висок минерален квалитет. Температурата на водата е 6,5 степени во јануари, сè до 25,5 во август.
Алтдеберн (амт)

Алтдеберн (|Altdöbern) е општинска заедница во округот Горен Шпревалд-Лужица, во Бранденбург, Германија. Нејзиното седиште е во Алтдеберн.
Општинската заедница Алтдеберн се состои од следниве општини:
# Алтдеберн
# Бронков
# Лукајцтал
# Нојпетерсхајн
# Ној-Зеланд
Црква „Св. Максим Исповедник и Св. Григориј Палама“ - Стар Дојран

Св. Максим Исповедник и Св. Григориј Палама претставува православна манастирска црква во манастирскиот комплекс Партениј Зографски во Стар Дојран. Таа претставува една од трите цркви во манастирот и зе наоѓа во затворениот дел на манастирот.
1 Поврзано
*Манастирски комплекс Партениј Зографски;
*Црква „Св. Марија Магдалена“ - главната манастирска црква;
*Црква „Св. Царско Семејство Романови“ - манастриска црква;
*Стар Дојран;
Партениј Зографски (манастир)

:''Ова е статија за манастир. За деецот со исто име видете Партениј Зографски''
Партениј Зографски или Дојрански манастир — манастир во југоисточниот дел на Македонија, во селото Стар Дојран.
Тој претставува женски манастирски комплекс и бил основан во 2001 година од страна на Струмичкиот митрополит Наум.
Посветен е на големиот македонски светогорски монах од манастирот Зограф, еден од најобразуваните Македонци во XIX век и еден од најголемите ерудити на Балканот воопшто во тоа време, прв македонски епископ хиротонисан од Патријаршијата, преродбеник, поборник за воведување на црковно-словенскиот јазик во богослужбите, учебникар, писател и учител којшто го вовел македонскиот народен јазик во училиштата, проповедник и духовник.
1 Местоположба
Манастирот се наоѓа на повисок терен од главниот пат низ Стар Дојран, сместен меѓу куќите во населбата.
2 Историја
Манастирот е основан во 2001 година.
2.1 Монаштво
Манастирот е женски и во него на почетокот на 2001 година од Вељушкиот манастир дошле првите две монахињи. Старешина на манастирот е сестра Февронија. Сестринството е мало и типикот на манастирот е од затворен карактер. Тоа значи дека посетителите можат да ја посетат главната манастирска црква „Св. Марија Магдалена“ и таа посветена на Светото Семејство Романови, додека конаците и малата црквичка посветена на „Св. Максим Исповедник и на Св. Григориј Палама“ спаѓаат во монашкиот затворен простор. Иконописот и плетењето бројанички, како и изработката на мали и уникатни монашки ракоделија е главното послушание меѓу часовите за молитвено тихување и богослужбите.
3 Градби
Во склоп на манастирот влегуваат три цркви, конаци и помошни објекти.
3.1 Црква „Св. Марија Магдалена“
Ова е главната манастирска црква.
3.2 Црква „Св. Максим Исповедник и Св. Григориј Палама“
Ова е манастирска црква во затворениот дел.
3.3 Црква „Св. Царско Семејство Романови“
Ова е манастирска црква.
3.4 Конаци
Во манастирот има еден главен конак.
4 Галерија
Црква Свети Никола (Софија)

Црквата Свети Никола е христијански храм кој се наоѓа во Софија, Бугарија.
Митрополитскиот храм Свети Никола Чудотворец спаѓа меѓу најстарите храмови во Софија. Првите темели на црквата датираат уште од времето на римскиот цар Константин Велики во 4 век, а се претпоставува дека резиденцијата на Калојан била изградена на местото каде некогаш се наоѓал објектот во кој престојувал Константин кога бил во Средец. Денес се сочувани и се гледаат автентичните ѕидови во подземниот дел на храмот.
Низ вековите на ропството овој храм се викал Никола Големиот. На 30 март 1944 година за време на бомбардирањето над Софија црквата била целосно уништена.
Архимедова сила

Архимедова сила или потисок е силата со која течноста дејствува на потопеното тело во него, настојувајќи да го истисне телото од него.
1 Објаснување
:При потопувањето на тврдо тело во течност на неговата површина дејствува силата на притисокот. Бидејќи хидростатскиот притисок се зголемува со зголемувањето на длабочината, силата на притисокот што дејствува на долната површина од телото, а која е насочена нагоре, е поголема од силата што дејствува на неговата горна површина а која е насочена надолу.
Црква „Св. Илија“ - Фурка

Свети Илија — главна селска црква во дојранското село Фурка, Македонија.
1 Местоположба
Црквата се наоѓа на самото сретсело во Фурка, сместена веднаш до основното училиште.
2 Историја
Црквата потекнува од 1880 година.
Во 2017 година била прогласена за значајно културно наследство.
3 Архитектура
Таа е трикорабна градба со полукружна апсида, расчленета со арки и столбови. Покривната конструкција е на две води со петострана олтарна апсида. На источниот ѕид со плитки ниши однадвор изведени со пиластри кои во горниот дел се поврзани со лакови. Црквата е во релативно добра состојба.
4 Галерија
5 Поврзано
* Фурка
* Струмичка епархија
* Струмичко архијерејско намесништво
* Дојранска парохија
Црква Света Петка (Софија)

Света Петка е христијански храм кој се наоѓа во Софија, Бугарија и е во склопот на Бугарската православна црква. Оваа црква е трета по големина во Софија.
Храмот бил изграден во 1930 година. Одлуката за нејзината изградба била донесена во 1909 година. Учеството на Бугарија во Првата светска војна ја одложила нејзината изградба. За главен архитект бил избран Антон Торњов. Црквата го носи името на Света Петка.
Уникатно за храмот е тоа што има многу добра акустика. Ова се должи на фактот што нема столбови и под големата купола има други, помали полукуполи кои помагаат на звукот да се шири беспрекорно.
Црква „Св. Ѓорѓи“ - Нов Дојран

Свети Ѓорѓи — главна селска црква во дојранското село Нов Дојран, Македонија.
1 Местоположба
Црквата се наоѓа меѓу регионалниот пат 1105, кој минува низ селото Нов Дојран и Дојранското Езеро.
2 Историја
При невреме во 2014 година, камбанаријата на црквата била погодена од гром, при што целосно била уништена.
3 Галерија
4 Поврзано
* Нов Дојран
* Струмичка епархија
* Струмичко архијерејско намесништво
* Дојранска парохија
Црква „Св. Ѓорѓи“ - Стар Дојран

Свети Ѓорѓи — селска црква во дојранското село Стар Дојран, Македонија.
Таа била срушена за време на Првата светска војна во 1916 година, но за разлика од соседната катедрална црква „Св. Илија“ никогаш не започнала нејзина обнова и денес од нејзе се останати само руини.
1 Местоположба
Црквата се наоѓа над регионалниот пат 1105, кој минува низ селото Стар Дојран, веднаш до катедралната црква „Св. Илија“.
2 Историја
Кога султанот донел указ да ја додели црквата „Св. Илија“ на Егзархијата како бугарска црква, грчката патријаршија за потребите на своите верници, западно од таа црква, преку рекичката, изградиле нова црква „Св. Ѓорѓи“ во 1911 година, која меѓу народот се нарекува „Грчка црква".
Таа била разрушена за време на бомбардирањето на Дојран во Првата светска војна.
Денес, се наоѓа во руинирана состојба.
3 Галерија
4 Поврзано
* Стар Дојран
* Струмичка епархија
* Струмичко архијерејско намесништво
* Дојранска парохија
Фабио Дуарте

Фабио Андрес Дуарте Аревало (|Fabio Andrés Duarte Arevalo; р. ) — колумбиски професионален велодромски и друмски велосипедист, кој вози за професионалната континентална екипа .
Најпознат е по победата на Светското друмско првенство под 23 години. Исто така, одлични резултати имал на Џиро д’Италија 2013, кога завршил втор зад Винченцо Нибали на етапата 20 и на Џиро д’Италија 2014, кога завршил втор зад сонародникот Хулијан Аредондо на етапата 18.
Тој е помлад брат на Алваро Дуарте, кој е исто така професионален велосипедист.
1 Достигнувања
;2003
: 1. Национално јуниорско велодромско првенство - Поединечна потера
: 2. Национално јуниорско велодромско првенство - Медисон
;2005
: 1. Вуелта а ла Сабана
: 1. Краен пласман Вуелта а Колумбија под 23 години
::1. Пролог
::1. Етапа 3
::1. Етапа 4
;2006
: 1. Краен пласман Класика Насионал Сиудад де Анапоима
::1. Етапа 1
::1. Етапа 2
: 1. Национално хронометарско првенство под 23 години
: 1. Краен пласман Класика Интернасионал де Тулкан
::1. Пролог
: 1. Краен пласман Вуелта а Колумбија под 23 години
::1. Пролог
::1. Етапа 1
::1. Етапа 5
: 1. Пролог Класика Насионал Марко Фидел Суарез
: 1. Етапа 10 (ТТТ) Вуелта а Колумбија
;2007
: 1. Етапа 12 Вуелта а Колумбија
;2008
: 1. Етапа 2 Сиркуито де Комбита
: 1. Етапа 2 Класика Насионал Сиудад де Анапоима
: 1. Пролог Вуелта а Колумбија под 23 години
: 1. Светско друмско првенство под 23 години
;2009
: 1. Краен пласман Класика Интернасионал де Тулкан
::1. Етапа 2
::1. Етапа 3
: 1. Етапа 3 Вуелта а Колумбија
: 1. Краен пласман Тур де Пиринеи
::1. Етапа 2
;2010
: 1. Етапа 2 Класика Насионал Сиудад де Анапоима
: 1. Етапа 4 Вуелта Сиклиста Астурија
: 1. Краен пласман Сиркуито Монтањес
::1. Етапа 4
: Вуелта а Колумбија
::1. Етапа 5
::1. Етапа 12
;2011
: 1. Етапа 3 Џиро дел Трентино
;2012
: 1. Копа Сабатини
: 1. Пролог Вуелта а Колумбија
: 5. Краен пласман Трка околу Калифорнија
;2014
: 4. Краен пласман Џиро дел Трентино
::1. Етапа 3
: 10. Краен пласман Критериум Интернационал
;2015
: 1. Планински пласман Трка околу Луксембург
: 1. Планински пласман Вуелта а Бургос
;2016
: 4. Краен пласман Вуелта а Колумбија
;2018
: 2. Краен пласман Вуелта Сиклиста Комунидад де Мадрид
1.1 Распоред на резултатите на големите трки
Голема трка, 2011, 2012, 2013, 2014, 2015
Џиро, СО, —, 28, 28, —
Тур, —, —, —, —, —
Вуелта, 39, —, —, —, 67
СО = се откажал; — = не учествувал
Поштенски броеви во Србија

Поштенските броеви во Србија содржат пет броја. Првите два одговараат на било кој округ; седиштата на окрузите имаат 000 како три последни броеви, додека помалите градови и села немаат последни три бројки.
Според , од 1 јануари 2005 е воведен шестоцифрен поштенски формат.
Ортранд (амт)

Ортранд (|Ortrand) — општинска заедница во округот Горен Шпревалд-Лужица, во Бранденбург, Германија. Нејзиното седиште е во Ортранд.
Општинската заедница Ортранд се состои од следниве општини:
# Фрауендорф
# Гроскмелен
# Кропен
# Линденау
# Ортранд
# Тетау
Црква „Св. Константин и Елена“ - Битола

Свети Константин и Елена позната и како Влашка црква претставува православен храм на влашката етничка заедница во Битола. Се наоѓа во населбата Стара Болница.
Црквата била изградена во 1903 година, на местото каде сега се наоѓа Хотелот Епинал. Откако била срушена со цел да се изгради хотелот, во 1969 година била повторно изградена во влашкото маало, на местото каде се наоѓа и денес. Како што се менувале окупаторите во Македонија, така и црквата се прилагодувала на условите, но никогаш не ја загубила својата автономност. Од почетокот на нејзината изградба до 2016 година, црквата секогаш била во сопственост на Комуната на власите од Битола, но потоа потпаднала под јурисдикција на МПЦ-ОА.
Диме Јанкулев Смугрески

Диме Јанкулев Смугрески е роден во 1871 година во прилепското село Обршани. Бил учесник во Илинденското востание и селски војвода. Бил член на ТМОРО од 1896 година. Во Илинденското востание предводел селска чета од 40 востаници во одредот на војводата Тодор Христов - Офицерчето. Се истакнал на Битката кај Слива на 13 август 1903 за одбрана на Крушевската Република. Бил убиен на 2 јуни 1906 година.